text: Blinde kan ikke bruge rejsekortet 
  08 oktober 2013 kl. 16.15
  1. december er det helt slut med at købe klippekort til den offentlige trafik. Men alternativet - rejsekortet - er ikke en god løsning for os, siger de blinde.
  Kai Østergaard venter på toget mod Holsted.
  Det er en spontan rejse; og det kræver en hurtig billet. Her er rejsekortet en simpel løsning - Kai Østergaard skal bare tjekke ind på standeren. Hvis han da bare kunne se den.
  - Man kan jo til nødt til at lære at finde dem på sin hjemstation, men det er jo ikke meningen med togrejse, at man kun bliver på sin hjemstation, siger han.
  Kai Østergaard kan ikke købe en billet i de automatiske billetautomater. Han kan nemlig slet ikke se, hvad der står på skærmen.
  Rejsekortet er det opfindelse, der skal gøre det nemmere for dem, der rejser med offentlig transport.
  Men det gør det ikke nemmere, men tværtimod sværere for de 25.000 blinde og stærkt svagseende i Danmark.
  Kai Østergaard håber, at der kommer en løsning.
  